
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 7 

8 Ιανουάριου 2016 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπερωριακή απασχόληση των υπαλλήλων της Κε¬ 
ντρικής Υπηρεσίας του Υπουργείου Εργασίας Κοι¬ 
νωνικής Ασφάλισης και Κοινωνικής Αλληλεγγύης 

για το 2016. 1 

Καθορισμός ωραρίου εργασίας κλάδων μονίμου 
και με ΣΕΙΔ προσωπικού των Δασικών Υπηρε¬ 
σιών κατά τις απογευματινές ώρες των εργασί¬ 
μων ημερών, τις νυχτερινές ώρες, καθώς και τα 
Σάββατα, τις Κυριακές και τις εξαιρέσιμες ημέ¬ 


ρες έτους 2016. 2 

Τροποποίηση-Συμπλήρωση της Συστατικής Πράξης 
του ΝΠΔΔ με την επωνυμία Πολιτισμός, Παιδεία, 
Αθλητισμός και Κοινωνική Προστασία του Δήμου 
Αιγιαλείας. 3 


ΑΠΟΦΑΣΕΙ Σ 

Αριθμ. 58222/12555 (1) 


Υπερωριακή απασχόληση των υπαλλήλων της Κεντρι¬ 
κής Υπηρεσίας του Υπουργείου Εργασίας Κοινωνικής 
Ασφάλισης και Κοινωνικής Αλληλεγγύης για το 2016. 

Ο ΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Π.δ. 63/2005 «Κωδικοποίηση της 
νομοθεσίας για την Κυβέρνηση και τα κυβερνητικά όρ¬ 
γανα» (ΦΕΚ 98 Α72005 και ιδίως το άρθρο 90 όπως 
ισχύει). 

2. Τις διατάξεις: 

Του Π.δ. 113/2014 (ΦΕΚ Α' 180/29-08-2014) «Οργανισμός 
Υπουργείου Εργασίας Κοινωνικής Ασφάλισης και Κοι¬ 
νωνικής Αλληλεγγύης» όπως τροποποιήθηκε και ισχύει. 

3. Τις διατάξεις του Ν. 2362/1995 «Περί Δημοσίου Λο¬ 
γιστικού ελέγχου των δαπανών του Κράτους και άλλες 
διατάξεις» (ΦΕΚ Α' 247) όπως τροποποιήθηκε και συ¬ 
μπληρώθηκε με τις διατάξεις του Ν. 3871/2010 «Δημοσι¬ 
ονομική Διαχείριση και Ευθύνη» (ΦΕΚ Α' 141). 

4. Τις διατάξεις του Ν. 4270 (ΦΕΚ Α' 143) «Αρχές Δη¬ 
μοσιονομικής διαχείρισης και εποπτείας (ενσωμάτωση 
της οδηγίας 2011/85/ΕΕ) - Δημόσιο λογιστικό και άλλες 
διατάξεις. 


5. Τις διατάξεις του Π.δ. 113/2010 (ΦΕΚ Α' 194) περί 
αναλήψεως υποχρεώσεων από τους διατάκτες. 

6. Τις διατάξεις του άρθρου 6 του Ν. 3833/2010 (ΦΕΚ 
Α'40 «Προστασία της εθνικής οικονομίας - Επείγοντα 
μέτρα για την αντιμετώπιση της δημοσιονομικής κρίσης. 

7. Τις διατάξεις του άρθρου 20 του Ν. 4024/2011 (Α' 
226) «Συνταξιοδοτικές ρυθμίσεις,ενιαίο μισθολόγιο- 
βαθμολόγιο, εργασιακή εφεδρεία και άλλες διατάξεις 
εφαρμογής του μεσοπρόθεσμου πλαισίου δημοσιονομι¬ 
κής στρατηγικής 2012-2015» όπως συμπληρώθηκε με το 
άρθρο 5 παρ. 7 του Ν. 4047/2012 (ΦΕΚ Α'31) και αντικα- 
ταστάθηκε με την παρ. 1 του άρθρου 45 του Ν. 4071/2012 
(ΦΕΚ Α'85) και του άρθρου 176 του Ν. 4261/2014 και του 
άρθρου 20 Ν. 4354/2015 Φ.Ε.Κ. 176 Α'. 

8. Την ανάγκη έγκρισης υπερωριακής εργασίας για 
250 υπαλλήλους που υπηρετούν στην Κεντρική Υπηρε¬ 
σία του Υπουργείου Εργασίας Κοινωνικής Ασφάλισης 
και Κοινωνικής Αλληλεγγύης. 

9. Το γεγονός ότι η δαπάνη που προκαλείται με την 
απόφαση αυτή θα βαρύνει τις πιστώσεις του Κρατικού 
Προϋπολογισμού Οικονομικού έτους 2016 (Ειδικός Φο¬ 
ρέας 33110 και ΚΑΕ 0511 θα ανέλθει μέχρι του ποσού 
των 200.000€ (διακόσιες χιλιάδες ευρώ). 

10. Το γεγονός της μεγάλης έλλειψης προσωπικού 
όπως αποτυπώνεται στα Υπηρεσιακά Σημειώματα των 
αρμοδίων Διευθύνσεων του Υπουργείου. 

11. Την ανάγκη υπερωριακής απασχόλησης συμπερι¬ 
λαμβανομένων και των αποσπασμένων σε αυτό από 
άλλες υπηρεσίες, που υπηρετούν στην Κεντρική Υπη¬ 
ρεσία του Υπουργείου Εργασίας Κοινωνικής Ασφάλι¬ 
σης και Κοινωνικής Αλληλεγγύης για την παρακολού¬ 
θηση και εφαρμογή των μεταρρυθμιστικών δράσεων 
του Υπουργείου τη βελτιστοποίηση των εργασιών των 
υπηρεσιακών μονάδων, την ενίσχυση και ενδυνάμωση 
των ελεγκτικών μηχανισμών του Υπουργείου για την 
αντιμετώπιση της ανθρωπιστικής κρίσης και του μετα- 
ναστευτικού προβλήματος. 

12. Την υπ’ αριθμ. πρωτ. 58212/12549 εισήγηση της 
Προϊσταμένης της Γ. Δ/νσης Οικονομικών Υπηρεσιών 
σύμφωνα με το άρθρο 24 παρ. 5ε του Ν. 4270/2014 
αποφασίζουμε: 

Εγκρίνουμε την υπερωριακή απασχόληση με αμοιβή 
για 250 υπαλλήλους που υπηρετούν ή συνδράμουν το 
έργο της Κεντρικής Υπηρεσίας του Υπουργείου Εργασί¬ 
ας Κοινωνικής Ασφάλισης και Κοινωνικής Αλληλεγγύης 

για τους λόγους που αναφέρονται στο Προοίμιο (παρ. 
10 και 11) της απόφασης για το 2016. 

Ο ανωτέρω αριθμός των υπαλλήλων μπορεί να αυ¬ 
ξηθεί ή να μειωθεί με αντίστοιχη μείωση η αύξηση του 
αριθμού των ωρών ανά υπάλληλο, χωρίς όμως ο συνο¬ 
λικός αριθμός των ωρών να υπερβεί τις 20 ώρες ανά 
υπάλληλο το μήνα. 

Η πραγματοποίηση των ωρών και η εκτέλεση του 
αντίστοιχου έργου θα βεβαιώνεται από τους οικείους 
προϊσταμένους. 

Η απόφαση αυτή ισχύει από την ημερομηνία δημο¬ 
σίευσης στην Εφημερίδα της Κυβερνήσεως και μέχρι 
31/12/2016. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Δεκεμβρίου 2015 

Ο ΥΠΟΥΡΓΟΣ 

ΓΕΩΡΓΙΟΣ ΚΑΤΡΟΥΓΚΑΛΟΣ 
-♦- 

Αριθμ. 164 (2) 

Καθορισμός ωραρίου εργασίας κλάδων μονίμου και με 
ΣΕΙΔ προσωπικού των Δασικών Υπηρεσιών κατά τις 
απογευματινές ώρες των εργασίμων ημερών, τις νυ¬ 
χτερινές ώρες, καθώς και τα Σάββατα, τις Κυριακές 
και τις εξαιρέσιμες ημέρες έτους 2016. 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Των άρθρων 6 και 280 του Ν. 3852/2010 (Α' 87) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης», όπως 
τροποποιήθηκε και ισχύει. 

β) Του άρθρου 1 παρ. 6 του Ν. 1157/1981 (Α' 126), όπως 
έχει τροποποιηθεί και ισχύει. 

γ) Του άρθρου 23 παρ. 1 και 2 του Ν. 1735/1987 (Α' 195) 
«Προσλήψεις στο δημόσιο τομέα, κοινωνικός έλεγχος 
στη δημόσια διοίκηση, πολιτικά δικαιώματα και άλλες 
διατάξεις», όπως τροποποιήθηκε και ισχύει. 

δ) Του άρθρου 41 του Ν. 3979/2011 (Α' 138) «Για την 
ηλεκτρονική διακυβέρνηση και λοιπές διατάξεις». 

ε) Του Π.δ. 24/2015 (ΦΕΚ Α'20) «Σύσταση και μετονο- 
μασία Υπουργείων, μεταφορά της Γ ενικής Γ ραμματείας 
Κοινωνικών Ασφαλίσεων». 

στ) Του Ν. 998/1979, (Α' 289) «Περί προστασίας των 
δασών και των δασικών εν γένει εκτάσεων της Χώρας», 
όπως τροποποιήθηκαν και ισχύουν. 

ζ) Του Ν. 1845/1989 (Α' 102) «Ανάπτυξη και αξιοποίηση 
της αγροτικής έρευνας και τεχνολογίας -Δασοπροστα¬ 
σία και άλλες διατάξεις», όπως τροποποιήθηκε και ισχύ¬ 
ει, η) Του άρθρου 21 Ν. 3938/2011 (Α' 61) «Ενσωμάτωση 
της Ελληνικής Αγροφυλακής στη Δασική Υπηρεσία». 

θ) Του άρθρου 20 του Ν. 4024/2011 (Α' 226) «Συνταξιο- 
δοτικές ρυθμίσεις, ενιαίο μισθολόγιο - βαθμολόγιο, ερ¬ 
γασιακή εφεδρεία και άλλες διατάξεις εφαρμογής του 
μεσοπρόθεσμου πλαισίου δημοσιονομικής στρατηγικής 
2012-2015», όπως τροποποιήθηκε και ισχύει. 

ι) Της παρ. 3, στοιχείο δ του άρθρου 1 της με αριθμ. 
πρωτ. ΔΙΑΔΠ/Γ2γ/οικ.1692/ 27.06.2006 (Β' 769) απόφασης 
του Υπουργού Διοικητικής Μεταρρύθμισης και Ηλεκτρο¬ 


νικής Διακυβέρνησης «Καθιέρωση ωρών προσέλευσης 
και αποχώρησης των υπαλλήλων των δημοσίων υπη¬ 
ρεσιών και των Ν.Π.Δ.Δ.», όπως η ως άνω διάταξη προ¬ 
στέθηκε με την αριθμ. ΔΙΑΔΠ/Φ.Β.10/1492/11.02.13 (Β' 388) 
τροποποιητική υπουργική απόφαση. 

κ) Του άρθρου 56 του Ν. 4257/2014 (ΦΕΚ 93/Α/2014) 
«Επείγουσες ρυθμίσεις αρμοδιότητας Υπουργείου Εσω¬ 
τερικών». 

λ) Του Π.δ. 143/2010 περί «Οργανισμού της Αποκε¬ 
ντρωμένης Διοίκησης Αιγαίου» (ΦΕΚ 236/Α'/27-12-2010). 

μ) Του Ν. 4325/11-05-2015 «Εκδημοκρατισμός της Διοί¬ 
κησης - Καταπολέμηση Γραφειοκρατίας και Ηλεκτρο¬ 
νική Διακυβέρνηση. Αποκατάσταση αδικιών και άλλες 
διατάξεις» (ΦΕΚ 47/Α'/2015). 

2. Την πράξη 4 της 6.2.2015 του Υπουργικού Συμβου¬ 
λίου «Αποδοχή παραιτήσεων των Γ ενικών Γ ραμματέων 
των Αποκεντρωμένων Διοικήσεων της Χώρας» (ΦΕΚ 
24 Α'). 

3. Τις ανάγκες των Δασικών Υπηρεσιών της Αποκε¬ 
ντρωμένης Διοίκησης Αιγαίου, σε ότι αφορά τόσο την 
καθημερινή τους λειτουργία όσο και την υλοποίηση 
των προγραμμάτων Δασοπροστασίας και την εν γέ- 
νει εύρυθμη και απρόσκοπτη λειτουργία τους, με την 
κατά το δυνατόν άρτια οργάνωση τους και την πλήρη 
αξιοποίηση του έμψυχου δυναμικού τους, για την απο¬ 
τελεσματικότερη άσκηση των αρμοδιοτήτων που τους 
έχουν εκχωρηθεί. 

4. Την ανάγκη εργασίας κλάδων μονίμου και με ΣΕΙΔ 
προσωπικού των Δασικών Υπηρεσιών κατά τις απογευ¬ 
ματινές ώρες των εργασίμων ημερών, τις νυχτερινές 
ώρες, καθώς και τα Σάββατα, τις Κυριακές και τις εξαι¬ 
ρέσιμες ημέρες, μετά και την ενσωμάτωση της Αγρο¬ 
φυλακής, για την άσκηση των αρμοδιοτήτων συνολικά 
του αντικειμένου Δασοπροστασίας και την εύρυθμη 
λειτουργία των Δασικών Υπηρεσιών. 

5. Το γεγονός ότι σύμφωνα με τη διάταξη του άρθρου 
90 του Π.δ. 63/2005 (Α' 98) «Κώδικας Νομοθεσίας για την 
Κυβέρνηση και τα Κυβερνητικά όργανα», από τις διατά¬ 
ξεις της παρούσας προκαλείται δαπάνη για το τρέχον 
έτος συνολικού ποσού μέχρι 450.000 €, η οποία θα κα¬ 
λυφθεί από τους ΚΑΕ 0511, 0512 και 0711 του Κρατικού 
Προϋπολογισμού και από πόρους του Πράσινου Ταμείου. 

6. Το αριθ. 133347/6342/26-11-2015 έγγραφο της Διεύ¬ 
θυνσης Προστασίας Δασών και Αγροπεριβάλλοντος του 
Υπουργείου Περιβάλλοντος και Ενέργειας σχετικά με 
πρόβλεψη δαπάνης για την υλοποίηση των προγραμμά¬ 
των Δασοπροστασίας και Πρόληψης Λαθροϋλοτομιών 
έτους 2016, αποφασίζουμε: 

Α. Καθιερώνουμε την 24ωρη λειτουργία των Δασικών 
Υπηρεσιών της Αποκεντρωμένης Διοίκησης Αιγαίου, 
καθορίζοντας ότι το σύνολο ή μέρος του μονίμου και 
του με σχέση εργασίας ιδιωτικού δικαίου υπηρετούντος 
προσωπικού των εν λόγω υπηρεσιών, των κλάδων ΔΕ 
Δασοφυλάκων, ΔΕ Οδηγών και ΔΕ Τεχνικών οδηγών, 
ΥΕ Δασοφυλάκων και ΥΕ Υπαλλήλων Δασοπροστασίας, 
θα παρέχει εργασία κατά τις απογευματινές ώρες των 
εργασίμων ημερών καθώς και τις νυχτερινές ώρες, τα 
Σάββατα, τις Κυριακές και τις εξαιρέσιμες ημέρες προς 
συμπλήρωση της εβδομαδιαίας υποχρεωτικής καθ’ όλο 
το έτος. 

Β. Οι υπάλληλοι των ανωτέρω υπηρεσιών θα μετέχουν 
βάσει προγράμματος του προϊσταμένου της οικείας 
Δασικής Υπηρεσίας, σύμφωνα με τα ειδικώς καθοριζό- 

μένα ανά κατηγορία και κλάδο από το εκάστοτε ισχύον 
πρόγραμμα Δασοπροστασίας. 

Η απόφαση αυτή, η οποία ισχύει από τη δημοσίευσή 
της, να δημοσιευθεί στην Εφημερίδα της Κυβερνήσεως. 

Πειραιάς, 4 Ιανουάριου 2016 

Ο Ασκών καθήκοντα Γενικού Γραμματέα 
Αποκεντρωμένης Διοίκησης 
ΝΙΚΟΛΑΟΣ ΘΕΟΔΩΡΙΔΗΣ 

-♦- 

Αριθμ. 174788/17942 (3) 

Τροποποίηση-Συμπλήρωση της Συστατικής Πράξης του 
ΝΠΔΔ με την επωνυμία Πολιτισμός, Παιδεία, Αθλητι¬ 
σμός και Κοινωνική Προστασία του Δήμου Αιγιαλείας. 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις: 

Α) Των άρθρων 239-242 του Ν.3463/2006 (ΦΕΚ 114/ 
τ.Α78-6-2006) περί σύστασης ΝΠΔΔ από τους ΟΤΑ α' 
βαθμού. 

Β) Των άρθρων 65 και 102-103 του Ν. 3852/2010 (ΦΕΚ 
87/07.06.2010 τ.Α') «Νέα Αρχιτεκτονική της Αυτοδιοίκη¬ 
σης και της Αποκεντρωμένης Διοίκησης - Πρόγραμμα 
Καλλικράτης». 

Γ) Του άρθρου 10 του Ν. 4071/2012 (ΦΕΚ Α'/85/11.04.2012). 

Δ) Του Π.δ. 139/2010 (ΦΕΚ 232/Α/27-12-2010) «Οργανι¬ 
σμός της Αποκεντρωμένης Διοίκησης Πελοποννήσου, 
Δυτικής Ελλάδας και Ιονίου». 

Ε)Της αριθ.Γ.Γ. 15650/1253/2011 (ΦΕΚ 480/τ.Β'/28-03-2011) 
απόφασης Γεν. Γραμμ. Αποκ. Δ/σης Π.Δ.Ε.Ι «περί μετα¬ 
βίβασης αρμοδιοτήτων και εξουσιοδότησης υπογραφής 
των Προϊσταμένων των Υπηρεσιών...» 

2. Την πράξη 4 του Υπουργικού Συμβουλίου της 
06.02.2015 και το άρθρο 56 του Ν. 4257/2014. 

3. Την υπ’ αριθμ. 97/2011 απόφαση του Δημοτικού Συμ¬ 
βουλίου του Δήμου Αιγιαλείας, η οποία εγκρίθηκε με την 
αριθμ. πρωτ. 35033/7419/02.06.2011 απόφαση του Γ ενικού 
Γ ραμματέα της Αποκεντρωμένης Διοίκησης Πελοποννή¬ 
σου, Δυτικής Ελλάδας και Ιονίου και δημοσιεύτηκε στο 
ΦΕΚ Β71703/01.08.2011. 

4. Την υπ’ αριθμ. 475/2015 απόφαση του Δημοτικού 
Συμβουλίου του Δήμου Αιγιαλείας, η οποία εγκρίθηκε 
με την αριθμ. πρωτ. 97725/10727/27.08.2015 απόφαση 


του Γ ενικού Γ ραμματέα της Αποκεντρωμένης Διοίκησης 
Πελοποννήσου, Δυτικής Ελλάδας και Ιονίου και δημοσι¬ 
εύτηκε στο ΦΕΚ Β71966/11.09.2015. 

5. Το αριθμ. πρωτ. 46568/21.12.2015 έγγραφο του Δήμου 
Αιγιαλείας, με το οποίο διαβιβάστηκε στην υπηρεσία 
μας για έλεγχο η αριθμ. 741/2015 απόφαση του Δημοτι¬ 
κού Συμβουλίου του Δήμου, σχετικά με την τροποποίη- 
ση-συμπλήρωση της συστατικής πράξης του ανωτέρω 
ΝΠΔΔ του Δήμου Αιγιαλείας, αποφασίζουμε: 

Εγκρίνουμε την αριθμ. 741/2015 απόφαση του Δημοτι¬ 
κού Συμβουλίου του Δήμου Αιγιαλείας η οποία αφορά 
στην τροποποίηση-συμπλήρωση της συστατικής πράξης 
του ΝΠΔΔ με την επωνυμία «Πολιτισμός, Παιδεία, Αθλη¬ 
τισμός και Κοινωνική Προστασία του Δήμου Αιγιαλείας», 
όπως αναλυτικά αναφέρεται παρακάτω: 

«1 . 

Σκοπός του ΝΠΔΔ είναι η οργάνωση και η λειτουργία 
των κάτωθι υπηρεσιών... 

....Η λειτουργία κέντρων δημιουργικής απασχόλησης 
των παιδιών με ειδικές ανάγκες (Κ.Δ.Α.Π .- ΜΕΑ)...». 

Κατά τα λοιπά ισχύει η υπ’ αριθμ. 97/2011 απόφαση του 
Δημοτικού Συμβουλίου του Δήμου Αιγιαλείας, η οποία 
εγκρίθηκε με την αριθμ. πρωτ. 35033/7419/02.06.2011 
Απόφαση του Γ ενικού Γ ραμματέα της Αποκεντρωμένης 
Διοίκησης Πελοποννήσου, Δυτικής Ελλάδας και Ιονί- 
ου και δημοσιεύτηκε στο ΦΕΚ Β71703/01.08.2011, όπως 
ισχύει μετά και την τροποποίηση της με την υπ’ αριθμ. 
475/2015 απόφαση του Δημοτικού Συμβουλίου του Δή¬ 
μου Αιγιαλείας, η οποία εγκρίθηκε με την αριθμ. πρωτ. 
97725/10727/27.08.2015 απόφαση του Γενικού Γραμμα¬ 
τέα της Αποκεντρωμένης Διοίκησης Πελοποννήσου, 
Δυτικής Ελλάδας και Ιονίου και δημοσιεύτηκε στο ΦΕΚ 
Β71966/11.09.2015. 

Από την δημοσίευση της παρούσας απόφασης στο 
οικείο ΦΕΚ δεν προκαλείται δαπάνη στον κρατικό προ¬ 
ϋπολογισμό, ούτε στον προϋπολογισμό του Δήμου Αι- 
γιαλείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 4 Ιανουάριου 2016 

Με εντολή Γ ενικού Γ ραμματέα 
Αποκεντρωμένης Διοίκησης 
Η Γ ενική Διευθύντρια Αποκεντρωμένης Διοίκησης 
ΓΕΩΡΓΙΑ ΠΑΤΑΚΙΑΡΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πιαϊΙ: ννοόπΐ3δίβΓ.βί@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*02000070801 160004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































































